9.2.2023

|  |  |  |  |
| --- | --- | --- | --- |
| Yksikkö: | 142021 | Hoito- ja tutkimusohje | Julkinen |

|  |  |
| --- | --- |
| Otsikko: | Influenssan hoito |
| Laatija(t): | Hämäläinen Sari |
| Vastuuhlö: | Hämäläinen Sari |
| Hyväksyjä: | Koivula Irma |
| Kuvaus: | Kausi-influenssan taudinkuva, tutkiminen, hoito ja potilaan sijoittaminen |

## INFLUENSSA–TAUDINKUVA

Influenssan taudinkuvaan kuuluu korkea kuume, lihassärky, yskä ja hengenahdistus. Nuha ei ole tavallista alkuvaiheessa.

Tavallisen influenssan itämisaika on 1-7 vrk ja oireiden kesto yleensä 3-8 vrk. Suurin osa sairastuneista ei tarvitse sairaalahoitoa.

Aikuiset ovat tartuttavia jo päivää ennen oireiden alkua ja joitakin päiviä oireiden loputtua. Pikkulapset ovat tartuttavia jo useita päiviä ennen oireiden alkua ja niiden päätyttyäkin. Oireinen henkilö on erityisen tartuttava muutaman ensimmäisen vuorokauden aikana.

Influenssa tarttuu **pisaratartuntana** (yskökset, pärskeet) ja **kosketustartuntana** (hengitystie- eritteillä tahriintuneet kädet ja pinnat).

Influenssavirus voi aiheuttaa keuhkotulehduksen, jolloin keuhkortg:ssa todetaan interstitiaalipneumonia (viruspneumonia). Vaikeissa tapauksissa keuhkovaurio etenee ARDS-tilanteeseen keskimäärin 6 vrk:n kuluessa oireiden alusta. Osalla potilaista on myös mahasuolikanavan oireita, erityisesti ripulia, jopa ilman hengitystieoireita. Monielinvaurio ja aivotulehdus ovat mahdollisia.

Influenssaan voi liittyä vaikea bakteerin aiheuttama keuhkokuume, jolloin tavallisimmat aiheuttajat ovat *Str.pneumoniae*, *S.aureus*, *Str. pyogenes ja Haemophilus influenzae*

**HENGITYSTIEINFEKTION LABORATORIODIAGNOSTIIKKA**

**-RcomNhO** 54327 (Influenssa A ja B, RSV ja SARS-CoV-2 (=Covid-19))

Mikäli taudinaiheuttaja on epäselvä voidaan sairaalahoitoon otetuilta potilailta tutkia harkinnan mukaan laajempi seula (esim. immunosupressiopotilaat):

-**RVirNhO** 54266 (SARS-CoV-2 puuttuu tästä paketista)

-**RBaktNhO** 54297

tai kiireellisissä tilanteissa

-**RMikNhO** 54321 (Legionella pneumophila puuttuu tästä paketista, tarv. lisää -LegiNhO)

**LÄÄKEHOITO**

Yleensä oireenmukainen hoito riittää. Influenssalääkkeet saattavat lyhentää taudin kestoa ja lieventää vaikeusastetta. Paras teho saadaan, jos lääkitys aloitetaan 48 tunnin sisällä ensimmäisistä oireista.

**Influenssalääkitystä suositellaan** **potilaille, jotka tarvitsevat sairaalahoitoa** ja henkilöille, jotka ovat vaarassa saada influenssan komplikaatioita eli **riskiryhmille** (esim. krooninen sydän- tai keuhkosairaus, diabetes, maksasairaus, munuaisten vajaatoiminta, krooninen neurologinen sairaus, syöpätaudit, HIV, kortisonihoito tai muu immunosupressiivinen hoito, raskaus, yli 65 ikä). Lääkitys aloitetaan jo influenssaa epäiltäessä ja se voidaan lopettaa, jos testi jää influenssaviruksen osalta negatiiviseksi.

**Sairaalahoitoa tarvitsevat ja riskiryhmiin kuuluvat potilaat:**

Tablettimuotoinen oseltamiviiri 75mg x 2 5 vrk ajan. Suun kautta annettaessa imeytyy hyvin, myös jauhemuoto on saatavilla, i.v.-muodon saatavuus tarkistettava. Hoito aloitetaan vaikka oireiden alusta on kulunut > 48 tuntia.

Tarvittaessa antibioottihoito keuhkokuvan perusteella.

**POTILAAN SIJOITTAMINEN**

**Pisaravarotoimet** (vähintään 5 vrk:n ajan oireiden alusta tai Tamiflu-hoidon ajan, voimakkaasti immunosuppressiopotilas koko sairaalahoidon ajan)

* Yhden hengen huone tai kohortointi samaan huoneeseen
* **Kirurgista suu-nenäsuojusta** käytetään potilaan lähihoidossa
* Voimakkaasti hengitystieoireisen potilaan lähihoidossa käytetään **silmäsuojusta** ja

**suojakäsineitä**

* Jos potilas yskii tai aivastelee runsaasti, lähihoidossa käytetään myös **suojatakkia**
* Aerosolia tuottavissa toimenpiteissä (esim. liman imu alahengitysteistä) käytetään FFP3-  
  tai FFP2-hengityksensuojaimia
* Potilaalle opetetaan yskimishygienia ja käsihygienia ja laitetaan kuljetuksen ajaksi kirurginen suu-nenäsuojus. Välineet, siivous, pyykki ja jätteet kts [Pisaravarotoimiohje](https://intra.psshp.fi/Haku/Sivut/ohjetulokset.aspx?k=OHJE-2013-04301)

Mikäli 1hh tai kohorttipaikkoja ei ole voidaan potilasta hoitaa **useamman hengen huoneessa** tilaohjetta ([tilaohje](https://intra.psshp.fi/Haku/Sivut/ohjetulokset.aspx?k=OHJE-2017-00284)) ja pisaravarotoimia noudattaen ja huonetoverit suojaten (kts alla). Sänkyjen välinen etäisyys vähintään 1,5 m. Potilaiden välillä pidetään verhoa tai sermiä.

Omaisille kerrotaan pisaravarotoimien merkitys ja ohjeistetaan käsihygienia.

Kotiutuksessa ei käytetä kimppataksia mikäli potilas on vielä oireinen tai oireiden loppumisesta on kulunut < 4vrk.

**ALTISTUNEIDEN SUOJAAMINEN**

* Oseltamiviiri 75mg x 1x 10 vrk
* Tavanomaiset varotoimet